text: Pilar Morey Bulbena-Cat: ELS ABUSOS SEXUALS EN LA INFÀNCIA (2)
  ELS ABUSOS SEXUALS EN LA INFÀNCIA (2)
  8 PAUTES PER ENTENDRE COM ACTÚEN ELS ABUSADORS
  La immensa majoria de les persones sabem que un abús sexual a un menor és una aberració, que causa importants seqüel·les psicològiques, i fins i tot físiques.
  Els abusadors acostumen a tenir un perfil psicològic determinat, i quan comenten un abús, generalment ho han planificat i han «treballat el terreny»: trien a la víctima i la preparen amb temps.
  Els nens o nenes més callats, que juguen sols, que passen molt de temps sols, són més «fàcils» per als pederastes. També les criatures que tenen mancances afectives. Encara que, malauradament, qualsevol nen o nena pot ser «diana» per a un abusador.
  Però, com i quan hem de sospitar que un nen o nena està patint abusos?
  1. Normalment, faran un canvi important de conducta: es tornen més callats i tristos. Però no ens alarmem si veiem aquests símptomes en els nostres fills: poden ser deguts a molts motius.
  2. Pot ser que en algun moment ho expliquin, a la mare o al mestre, cangur, etc. Però malauradament, la majoria s'ho callen. Per què callen els nens quan pateixen abusos?
  3. Els nens, com ja hem dit en diverses ocasions, tenen una gran tendència a sentir-se culpables de tot. Els abusadors els fan callar tot dient: "no diguis res d'això, és el nostre secret, si ho expliques et renyaran"... arribant a dir, si son més grandets o grandetes, "tu m'has provocat". Els fan sentir culpables de l'abús.
  4. Tinguem en compte que el pensament abstracte comença cap els 11 o 12 anys. Abans, els nens es creuen gairebé al peu de la lletra allò que se'ls diu.
  5. Els nens tampoc tenen suficients referències com per saber què està bé i què està malament: l'abusador li farà creure que «això és normal».
  6. Un altre missatge freqüent que els fan creure és: "a tu també t'agrada". Els agraden els abusos als nens? Per descomptat que no. Però hi pot haver una reacció fisiològica de plaer que els confon terriblement.
  7. També son freqüents els regals i els suborns: el nen els accepta, i se sent obligat a seguir cedint als abusos.
  8. Una altra manipulació freqüent és "tu ets especial per a mi", creant una confusió de sentiments en el menut o menuda.
  La setmana que ve, veurem com hem d'actuar davant la sospita o la evidència d'un abús.
  Etiquetas: Abusadors , abusos , abusos sexuals , Abusos sexuals a la infància , Articles , Culpabilitat , pederastia , Psicologia , Psicologia humanista , Sentiment de culpa